CELEX: 62009CA0377
Language: lv
Date: 2010-07-29 00:00:00
Title: Lieta C-377/09: Tiesas (trešā palāta) 2010. gada 29. jūlija spriedums ( Tribunal de commerce de Bruxelles (Beļģija) lūgums sniegt prejudiciālu nolēmumu) — Françoise-Eléonor Hanssens-Ensch ( Agenor SA maksātnespējas administratore)/Eiropas Kopiena (EKL 235. pants un 288. panta otrā daļa — Tiesas kompetence izskatīt pret Eiropas Kopienu celto prasību sakarā ar ārpuslīgumisko atbildību — Prasība par saistību kompensēšanu Beļģijas Sabiedrību kodeksa 530. panta 1. punkta izpratnē — Prasība pret Eiropas Kopienu, ko cēlis sabiedrības ar ierobežotu atbildību maksātnespējas administrators — Valstu tiesu kompetence izskatīt šādu prasību)

11.9.2010   
            
            
               LV
            
            
               Eiropas Savienības Oficiālais Vēstnesis
            
            
               C 246/13
            
         Tiesas (trešā palāta) 2010. gada 29. jūlija spriedums (Tribunal de commerce de Bruxelles (Beļģija) lūgums sniegt prejudiciālu nolēmumu) — Françoise-Eléonor Hanssens-Ensch (Agenor SA maksātnespējas administratore)/Eiropas Kopiena
   (Lieta C-377/09) (1)
   
   (EKL 235. pants un 288. panta otrā daļa - Tiesas kompetence izskatīt pret Eiropas Kopienu celto prasību sakarā ar ārpuslīgumisko atbildību - Prasība par saistību kompensēšanu Beļģijas Sabiedrību kodeksa 530. panta 1. punkta izpratnē - Prasība pret Eiropas Kopienu, ko cēlis sabiedrības ar ierobežotu atbildību maksātnespējas administrators - Valstu tiesu kompetence izskatīt šādu prasību)
   2010/C 246/20
   Tiesvedības valoda — franču
   
      Iesniedzējtiesa
   
   
      Tribunal de commerce de Bruxelles (Beļģija)
   
      Lietas dalībnieki pamata procesā
   
   
      Prasītāja: Françoise-Eléonor Hanssens-Ensch (Agenor SA maksātnespējas administratore)
   
      Atbildētāja: Eiropas Kopiena
   
      Priekšmets
   
   Lūgums sniegt prejudiciālu nolēmumu — Tribunal de commerce de Bruxelles — EK līguma 288. panta otrās daļas interpretācija — Prasība sakarā ar atbildību, ko maksātnespējas administrators cēlis pret Eiropas Kopienu būtiskas kļūdas dēļ, ko tā esot pieļāvusi komercsabiedrības faktiskā pārvaldībā un kas esot sekmējusi tās maksātnespēju — Tiesas kompetence izskatīt prasību sakarā ar ārpuslīgumisko atbildību, kas pamatota ar maksātnespējas procedūru reglamentējošu valsts tiesību normu piemērošanu
   
      Rezolutīvā daļa:
   
   Pret Kopienu vērsta prasība sakarā ar ārpuslīgumisko atbildību, pat, ja tā ir pamatota ar valsts tiesību normām, kas veido īpašu tiesisko režīmu, kurš atšķiras no attiecīgās dalībvalsts parastā tiesiskā regulējuma civiltiesiskās atbildības jomā, saskaņā ar EKL 235. pantu, aplūkotu kopsakarā ar EKL 288. panta otro daļu, neietilpst valsts tiesu kompetencē.
   
      (1)  OV C 312, 19.12.2009.